**भारत सरकार**

**रक्षा मंत्रालय  
रक्षा विभाग**

**राज्य सभा**

**अतारांकित प्रश्न संख्या 1459**

**01 जनवरी, 2018 को उत्तर के लिए**

**भारत की समुद्री सुरक्षा का आधुनिकीकरण और प्रौद्योगिकी उन्नयन**

**1459. श्री रिपुन बोरा:**

क्या रक्षा मंत्री यह बताने की कृपा करेंगे कि :

(क) क्या यह सच है कि भारतीय समुद्री सुरक्षा को आधुनिकीकरण तथा प्रौद्योगिकी उन्नत सहायता प्रणाली की आवश्यकता है;

(ख) यदि हां, तो तत्संबंधी ब्यौरा क्या है; और

(ग) वायु रक्षा तथा सेना विमानन को आधुनिक प्रौद्योगिकी से सुसज्जित करने हेतु सरकार के प्रस्ताव तथा इस प्रयोजनार्थ डीआरडीओ और ओएफबी के प्रतिवेदनों सहित योजना क्या है ?

**उत्तर  
रक्षा मंत्रालय में राज्य मंत्री (डॉ. सुभाष भामरे)**

(क) से (ग): रक्षा बलों का आधुनिकीकरण एक सतत प्रक्रिया है जिसे समुद्री क्षमता संदर्शी योजना और दीर्घावधिक एकीकृत संदर्शी योजना के अनुसार चलाया जाता है। यह सुनिश्चित करने के लिए कि हमारे सुरक्षा बल किसी भी आपात ऑपरेशनल जरूरतों से निपटने के लिए तैयार हों, नवीनतम शस्त्रों, सेंसरों और उपस्करों को विकसित कर सुरक्षा बलों को उनसे सुसज्जित करने के लिए डीआरडीओ और ओएफबी के परामर्श से नियमित रूप से समीक्षा की जाती है।

\*\*\*